India a depășit pragul de 300.000 de decese provocate de COVID-19. Situația din țară.
India a depăşit pragul de 300.000 de decese din cauza COVID-19. India este a treia țară din lume care a atins această cifră, după Statele Unite şi Brazilia.
Ministerului Sănătăţii din India a spus că numărul total de decese a ajuns luni la 303.720, iar dintre acestea, 50.000 au fost înregistrate în mai puţin de două săptămâni.În plus, până acum, numărul cumulat de infectări a depăşit 26,7 milioane. În ultimele 24 de ore, au fost raportate 4.454 de decese, al doilea cel mai mare bilanţ zilnic după ziua de miercuri când a fost înregistrat numărul record de 4.529 de decese.India nu se află în carantină în acest moment. Diverși experți în domeniu sănătății, lideri de afaceri dar și politicieni au cerut asta. Însă, prim-ministrul Indiei s-a opus unei măsuri de carantinare totale din cauza impactului pe care acest lucru l-ar putea avea asupra economiei. În acest moment, restricțiile variază de la un stat la altul, în funcție de gravitatea situației.